විශේෂයෙන්ම දෙවන ධුරකාලයෙහිදී ඔහු ප්‍රදර්ශනය කල අන්මත නොඉවසීමේ සාහසික පිළිවෙත, ඥාතීබන්ධූන්ට රාජ්‍ය දේපල රිසිසේ භුක්තිවිඳීමට ඉඩ සළසාදීමේ අත්තනෝමතික හැසිරීම, ජාති සහ ආගම්වාදීන් දිරිමත්කොට ඔවුන් ලවා පෘථග්ජන සිංහලජන විඥාණයට ආමන්ත්‍රණය කොට, ඔවුන්ගේ සිත් සතන් තුල නිදන්ගතව ඇති ජාතිවාදී හැඟීම් අවුලුවා ඉන් දැල්වෙන ගින්නට මුවා වී  ආර්ථික සහ විදේශ ප්‍රතිපත්ති යන විෂයයන්හි තම නෛසර්ගික නොහැකියාව සාර්ථක ලෙස සඟවාගැනීම යන කරුණු ඇසුරින් යම් අනාගත පුරෝකථනයකට එළඹෙන්නේ නම් එක හෙලා කිව හැක්කේ ඔහුගේ තෙවන ධුර කාලය දෙවන වරටද වඩා අතිශය දුර්දාන්ත වන බවය.අද ශ්‍රී ලාංකිකයින් වහා තම අවධානය යොමු කල යුත්තේ මාලක සිල්වා නාසය බිඳගැනීම පිළිබඳව හෝ දොස්තර නෝනිස්ට පහරදීම පිළිබඳව නොවේ.